نیجریه-ده داشقین‌لاردا 600-دن چوخ اینسانین اؤلدوگو، 82 میندن چوخ ائوین تامامیله داغیلدیغی آچیقلانیب.
بو باره ده نیجریه-نین اینسانی ایشلر ناظیرلیگی معلومات یاییب.
ناظیرلیک بیلدیریر کی، طبیعی فلاکت نتیجه‌سینده 82 مین ائو داغیلیب، 120 مین هکتار اکین ساحه‌سی یارارسیز حالا دوشوب. اؤلکه طبیعی فلاکته حاضیر اولمادیغیندان اؤلن‌لرین سایی‌نین آرتاجاغی استثنا ائدیلمیر. ایتکین دوشن‌لرین دقیق سایی ایسه معلوم دئییل.
داشقین‌لاردا جان ایتکیسی‌نین داها اول 500 اولدوغو بیلدیریلمیشدی.
خاطیرلاداق کی، اؤلکه‌ده 2012-جی ایلده داشقین‌لار نتیجه‌سینده 363 نفر هلاک اولوب، 2،1 میلیون‌دان چوخ اینسان ائولرینی ترک ائدیب.
